కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
Ambati Rayudu: ప్రపంచకప్ రేసులో మళ్లీ రాయుడు, పంత్..!
భారత సెలక్టర్లు ఇప్పటికే ప్రకటించిన జట్టులో ఎవరైనా మే 23లోపు గాయపడితే..? వారి స్థానంలో అంబటి రాయుడు లేదా రిషబ్ పంత్‌ని ఎంపిక చేస్తారు. ఒకవేళ ఫాస్ట్ బౌలర్ గాయపడితే అతని స్థానంలో నవదీప్ షైనీకి అవకాశం దక్కనుంది.
Samayam Telugu | Updated:
Apr 17, 2019, 06:06PM IST
Ambati Rayudu: ప్రపంచకప్ రేసులో మళ్లీ రాయుడు, పంత్..!
హైలైట్స్
ప్రపంచకప్‌ కోసం ప్రకటించిన జట్టులో ఎవరైనా గాయపడితే.. ఫస్ట్ రాయుడికి ఛాన్స్
వరల్డ్‌కప్‌కి ఈరోజు ప్రత్యామ్నాయంగా రాయుడు, పంత్, నవదీప్ షైనీని ఎంపిక చేసిన బీసీసీఐ
మే 23లోపు భారత్‌కి ప్రపంచకప్ జట్టులో పేర్లుని మార్చుకునే అవకాశమిచ్చిన ఐసీసీ
ప్రపంచకప్ జట్టులో చోటు దక్కించుకోలేకపోయిన అంబటి రాయుడు , రిషబ్ పంత్‌ మళ్లీ రేసులోకి వచ్చారు. ఇంగ్లాండ్ వేదికగా మే 30 నుంచి వన్డే ప్రపంచకప్ మొదలుకానుండగా.. గత సోమవారం 15 మందితో కూడిన జట్టుని భారత సెలక్టర్లు ప్రకటించిన విషయం తెలిసిందే. అయితే.. ఈ జట్టులో నెం.4 స్థానం కోసం రాయుడి స్థానంలో విజయ్ శంకర్‌ని, రిజర్వ్ వికెట్ కీపర్‌గా పంత్‌ స్థానంలో దినేశ్ కార్తీక్‌కి సెలక్టర్లు అవకాశం కల్పించారు. దీంతో.. కొంత మంది భారత మాజీ క్రికెటర్లు జట్టు ఎంపికపై విమర్శలు గుప్పించారు. ముఖ్యంగా.. రిషబ్ పంత్‌ని పక్కన పెట్టడంపై సునీల్ గవాస్కర్ ఆశ్చర్యం వ్యక్తం చేయగా.. రాయుడిపై వేటు తనని బాధించిందని గౌతమ్ గంభీర్ వెల్లడించాడు. దీంతో.. రాయుడు, పంత్‌తో పాటు యువ ఫాస్ట్ బౌలర్ నవదీప్ షైనీని కూడా ప్రత్యామ్నాయంగా ప్రపంచకప్ కోసం బీసీసీఐ తాజాగా ఎంపిక చేసింది.